المدارس الأمريكية
المدارس الأمريكية بتبدأ في سبتمبر بعد أجازة صيف طويلة. في السنة الدراسية فيه ترمين. الترم الأول من سبتمبر لغاية يناير، والترم التاني من فبراير لغاية يونيو. معظم الأطفال الأمريكان بيبدأوا يروحوا المدرسة لما يبقى عندهم خمس سنين. معظم الطلبة بيخلصوا الثانوية وعندهم سبعتاشر أو تمنتاشر سنة.
طلبة الثانوي بياخدوا أربع أو خمس مواد بس كل ترم. عادةً بيروحوا نفس الحصص كل يوم، وعندهم واجب لكل حصة. بعد الحصص بيعملوا حاجات كتير ممتعة.
بعد الثانوية، طلبة كتير بيروحوا الكلية. ممكن يروحوا كلية صغيرة أو كبيرة. عادةً لازم يدفعوا فلوس كتير. علشان كده طلبة الكلية كتير بيشتغلوا بعد الحصص علشان يجيبوا فلوس لدراستهم.
طلبة الكلية في أمريكا بيعملوا إيه بعد الحصص؟
كتير منهم بيقروا كتب بعد الحصص. كتير منهم بيروحوا يشتغلوا علشان يجيبوا فلوس لدراستهم. كتير منهم بيروحوا پارتيهات. كتير منهم بيخرجوا مع صحابهم.